Pengkalan Raja Tun Uda

Terminal Feri Raja Tun Uda ialah sebuah terminal feri dalam bandar raya George Town di negeri Pulau Pinang, Malaysia. Terletak di Pengkalan Weld dalam kawasan pusat bandar, kemudahan dermaga ini digunakan untuk perkhidmatan feri negeri antara George Town dan Seberang Perai di Semenanjung Malaysia. Terminal feri ini disiapkan pada tahun 1960-an.

Selain perkhidmatan feri, terminal ini terletak bersebelahan dengan Terminal Bas Weld Quay, sekali gus membolehkan penumpang feri menaiki Rapid Penang bas awam ke pelbagai destinasi dalam bandar.

 Sejarah 
Pada tahun 1901, Jeti FMSR (Kereta Api Negeri-Negeri Melayu Bersekutu) telah disiapkan di tapak yang kini menempatkan Terminal Feri Raja Tun Uda. Dengan ukuran sepanjang , ia merupakan jeti terpanjang di sepanjang Pengkalan Weld ketika itu. Feri stim yang membawa penumpang kereta api dari Butterworth ke George Town (dan sebaliknya) akan berlabuh di jeti ini.

Jeti FMSR kemudiannya digantikan dengan Terminal Feri Raja Tun Uda pada tahun 1960-an. Terminal ini dinamakan sempena Raja Uda bin Raja Muhammad, yang menjadi Yang di-Pertua Negeri pertama Pulau Pinang selepas kemerdekaan Persekutuan Tanah Melayu pada tahun 1957.

Terminal feri ini secara rasmi diuruskan oleh Prasarana Malaysia melalui entiti korporatnya Rapid Ferry sehingga tahun 2021 apabila Penang Port mengambil alih pentadbirannya.

 Rujukan 
Kategori:Pengangkutan di Pulau Pinang